**Kriteriji izbora »No woman no cry«**

**Potek izbora:**

Izbor poteka preko žreba, vendar z utežitvijo. Preko vprašanj dodelimo točke na podlagi katerih v žreb dodamo med 1 in 3 kroglice.

* 0 točk – 0 kroglic (dobiš pa priznanje za posebne dosežke)
* 1-5 točk – 1 kroglica
* 6-10 točk – 2 kroglici
* 11-15 točk – 3 kroglice

Sistem je vzpostavljen z namenom, da so udeleženci izbrani naključno ter imajo vsi prijavljeni možnost udeležbe. Vseeno pa imajo tisti, ki imajo večjo motivacijo ter bi od izkušnje odnesli več tudi več možnosti.

Vsaki prijavi se dodeli številka, ter jo brez osebnih podatkov ocenjujeta dva ocenjevalca (dodeljena s strani mladinskega centra). V kolikor v odgovorih zasledijo informacije, ki nakazujejo na določene karakteristike, ocenjevalci ne smejo pri svoji oceni vključevati osebnih lastnosti, kakor je kraj prebivališča (v kolikor je v republiki Sloveniji, spol, veroizpoved, spolna usmerjenost, etničnost, politična usmerjenost ali afiliacije). Žreb poteka med sestanki skupine za mednarodne dogodke MC Kotlovnica oz. med dogodki za promocijo mednarodnih aktivnosti.

1. **Motivacija za udeležbo na mednarodni izmenjavi (0-3 točk)**

Vprašanje: Zakaj se želiš udeležiti prav mednarodne izmenjave, in ne znanja pridobiti drugje?

Kriteriji: Motivacija, ki prekaša le »turizem«. Med to spada povezovanje z drugimi narodi, ljudimi drugih kultur, … *Dodelitev točk je stvar presoje ocenjevalca.*

1. **Motivacija za udeležbo na to temo (0-5 točk)**

Vprašanje: Zakaj se želiš udeležiti prav te izmenjave, na temo ženskih pravic in nasilja nad ženskami? Imaš na to temo kakšno predhodno zanimanje?

Kriteriji: Predhodne pozitivne in negativne izkušnje na temo, osebne izkušnje, osebno zanimanje, študij/služba v povezavi s to temo, … *Dodelitev točk je stvar presoje ocenjevalca.*

1. **Vključenost v prostovoljske aktivnosti (0-2 točk)**

Vprašanje: Si v prostem času vključen v prostovoljske aktivnosti oz. v aktivnosti, povezane s to temo?

Kriteriji: *točk – ni vključen/a; 1 – je vključen/a v eni organizaciji ali skupini; 2 – vključen/a v več kot eni organizaciji ali skupini*

1. **Deseminacija – razširjanje znanja med druge (0-5 točk)**

Vprašanje: Kako misliš, da ti bo vključitev v to izmenjavo pomagalo v prihodnosti?

Kriteriji:

* deljenje izkušenj v mladinskem centru Kotlovnica, *(1 točka)*
* deljenje pri drugih prostovoljskih organizacijah, *(1 točka)*
* deljenje med drugimi akterji, *(1 točka)*
* uporaba v vsakdanjem življenju, *(1 točka)*
* uporaba pri (prostovoljskem ali drugem) delu *(1 točka)*